Polacanthus

***Polacanthus*** (od starogrčkog **poli-/πολυ-** "mnogo" i **akanta/ακανθα** "trn" ili "bodlja") bio je rani oklopljeni ankilosaur sa bodljama iz perioda rane krede, koji se hranio biljkama. U ranim prikazima imao je vrlo nedefiniranu glavu budući da su pronađeni samo ostaci zadnjeg dijela tijela. Živio je prije 130 do 125 miliona godina na prostoru današnje zapadne Europe.

## Opis

*Polacanthus* je dostizao dužinu od 4 do 5 m. Bio je četveronožan pripadnik Ornithischia, dinosaura s ptičjim kukovljem. Nije pronađeno mnogo njegovih ostataka, a neke važne anatomske osobine, kao što je izgled glave, ostaju slabo poznate.

*Polacanthus* je imao velik leđni štit, tj. dermalnu kost iznad kukovlja koja nije bila spojena sa kostima ispod sebe, a imala je tuberkule na svojoj površini. Tu osobinu dijeli sa ostalim "polakantinima" (primitivnim nodosauridima) kao što su *[[Gastonia]]* i *[[Mymoorapelta]]*. Na tom dijelu tijela također je imao malene okrugle kvrge i koštane bodlje, ali njihov tačan raspored nije poznat. Vjerojatno su se nalazile na njegovim bokovima.

## Otkriće i vrste

Nakon roda *[[Hylaeosaurus]]*, *Polacanthus* je bio drugi ankilosaur koji je otkriven u Engleskoj tijekom 19. stoljeća. Rod *Polacanthus* sastoji se od dvije europske vrste:
* ***Polacanthus foxii*** - otkrio ju je William Fox na otoku Wight 1865. godine. To je bio nepotpun skelet kojem su nedostajali glava, vrat, prednji dio oklopa i prednji udovi. Do danas su pronađena još dva nepotpuna skeleta. Drugi primjerak pronašao je Dr. William T. Blows 1979. godine, a izložen je u londonskom Prirodoslovnom muzeju. To je prvi primjerak kod kojeg su pronađeni vratni kralješci i prednji dio oklopa.
* ***P. rudgwickensis*** - imenovana je 1996. godine od strane Dr. Williama T. Blowsa, nakon pregleda nekih fosila pronađenih 1985. za koje se smatralo da pripadaju *[[Iguanodon]]u* i koji su bili izloženi u Muzeju Horsham u Sussexu. Ostaci su nepotpuni i uključuju nekoliko nepotpunih kralježaka, nepotpune skapulokorakoidne kosti, krajnji dio ramene kosti, gotovo potpunu desnu goljeničnu kost, dijelovi rebara i dva osteoderma. Smatra se da je *P. rudgwickensis* bio oko 30% veći od tipične vrste, *P. foxii*, a od nje se razlikovao i po brojnim osobinama kralježaka i dermalnog oklopa. Ta vrsta dobila je naziv po selu Rudgwick u Zapadnom Sussexu i otkrivena je u kamenolomu kompanije "Rudgwick Brickworks", na njegovom dnu u sivo-zelenom laporu formacije Wessex. Potiče iz perioda Barremija, prije 124 do 132 miliona godina.

## Sistematika
Neki naučnici smatraju da je rod *[[Hylaeosaurus]]* – kod kojeg su poznati prednji dijelovi tijela – sinonim za *Polacanthus*, pa se on ponekada svrstava u njega.

Sistematsko svrstavanje u infraredu Ankylosauria još uvijek je sporno pitanje. Prema *Polacanthusu* je svoj naziv dobio takson Polacanthidae ili Polacanthinae, grupa ankilosaura koji se ponekada svrstavaju u Ankylosauridae, a ponekada uNodosauridae; ponekada se posmatraju i kao samostalna porodica. Preciznu klasifikaciju je teško postići zbog nepotpunih ostataka, pa stoga M. Vickaryous et al. (2004.) svrstavaju rod *Polacanthus* kao "Ankylosauria incertae sedis".

## Izvori

* 
* 


* Matthew K. Vickaryous, Teresa Maryańska und David B. Weishampel: *Ankylosauria*. In: David Weishampel, Peter Dodson und Halszka Osmólska (Hrsg.): *The Dinosauria*. University of California Press, 2004. ; S. 363-392.